ครม.อนุมัติมาตรการลดภาระค่าธรรมเนียม สำหรับการจดทะเบียนสิทธิและนิติกรรมกรณีอสังหาริมทรัพย์ ซึ่งเป็นที่อยู่อาศัยสำหรับผู้มีรายได้น้อยถึงปานกลาง
ที่ประชุมคณะรัฐมนตรี มีมติอนุมัติมาตรการลดภาระค่าธรรมเนียมสำหรับการจดทะเบียนสิทธิและนิติกรรมกรณีอสังหาริมทรัพย์ซึ่งเป็นที่อยู่อาศัยสำหรับผู้มีรายได้น้อยถึงปานกลาง ที่มีราคาซื้อขายไม่เกิน 1 ล้านบาทเหลือร้อยละ 0.01 เป็นระยะเวลา 1 ปีนายณัฐพร จาตุศรีพิทักษ์ ที่ปรึกษารัฐมนตรีประจำสำนักนายกรัฐมนตรี เปิดเผยว่าที่ประชุมคณะรัฐมนตรีมีมติเห็นชอบและอนุมัติมาตรการลดภาระค่าธรรมเนียมสำหรับการจดทะเบียนสิทธิและนิติกรรมกรณีอสังหาริมทรัพย์ซึ่งเป็นที่อยู่อาศัยสำหรับผู้มีรายได้น้อยถึงปานกลาง ที่มีราคาซื้อขายไม่เกิน 1 ล้านบาทต่อหน่วย เพื่อสนับสนุนประชาชนให้มีที่อยู่อาศัยเป็นของตนเองในระดับราคาไม่สูง โดยการลดค่าธรรมเนียมสำหรับการจดทะเบียนสิทธิ์และนิติกรรมในการทำธุรกรรมการซื้อที่ดินและอาคารที่อยู่อาศัย โดยให้ลดการเรียกเก็บค่าธรรมเนียมจตทะเบียนการโอนจากเติมร้อยละ 2 ของราคาประเมินทุนทรัพย์เหลือร้อยละ 0.01 และลดค่าจดทะเบียนการจำนองอสังหาริมทรัพย์และห้องชุดจากเดิมร้อยละ 1 ของมูลค่าที่จำนอง เหลือร้อยละ 0.01 หากราคาซื้อชายเกินกว่า 1 ล้านจะไม่ได้รับสิทธิการลดค่าธรรมเนียมดังกล่าว ระยะเวลาดำเนินโครงการ 1 ปี ตั้งแต่วันที่กระทรวงมหาดไทยลงนามในประกาศกระทรวง คาดว่าจะมีครัวเรือนผู้มีรายได้น้อยและปานกลางสามารถเข้าถึงกรรมสิทธิในที่อยู่อาศัย ประมาณ 58,340 ครัวเรือน คิดเป็นจำนวน 175,020 ราย โดยรัฐต้องใช้งบประมาณดำเนินโครงการดังกล่าวประมาณ 1,700 ล้านบาทส่งจาก iPhone ของฉัน